Дом здравља Гроцка

Број:1682

Датум:10.09.2024.

У складу са Кадровским планом Министарства здравља РС за ДЗ Гроцку и датом сагласношћу дописом Министарства здравља Републике Србије бр.112-01-00698/2024-02 од 22. jula 2024. године, којим се обавештавамо да је Комисија за давање сагласности за ново запошљавање Дому здравља Гроцка дала сагласност за пријем у радни однос на неодређено време следећег оглашеног кадра у ДЗ Гроцка

**О Д Л У К У О П О Т Р Е Б И З А С Н И В А Њ А**

**Р А Д Н О Г О Д Н О С А Н А Н Е О Д Р Е Ђ Е Н О В Р Е М Е**

**I**

Оглашава се потреба за пријем у радни однос са пуним радним временом на неодређено време у Дому здравља Гроцка, за следеће радно место:

**1) У Служби хитне медицинске помоћи са санитетским превозом:**

2 (два) доктора медицине са VII1 степенoм стручне спреме;

II

Поред општих услова за заснивање радног односа утврђених Законом, кандидати треба да испуњавају и следеће посебне услове:

**За радно место под бројем 1) доктор медицине са VII1 степеном стручне спреме, кандидат треба да испуњава:**

-завршен медицински факултет (звање доктор медицине - VII1 степен стручне спреме);

-положен стручни испит;

-лиценцу за рад;

-познавање рада на рачунару.

**Заинтересовани кандидати за пријаву на радно место доктора медицине подноси следећу документацију:**

-фотокопију дипломе о завршеном факултету;

-фотокопију потврде о положеном стручном испиту;

-фотокопију дозволе за рад-лиценце издате код надлежне лекарске коморе;

-фотокопију личне карте;

-кратку биографију, са навођењем степена познавања рада на рачунару и са тачним адресом и контакт телефоном кандидата.

**III**

Рок за подношење пријава је 8 (осам) дана од дана објављивања у огласним новинама Националне службе за запошљавање „Послови“.

Пријаве се подносе на адресу „Српско-грчког пријатељства“ бр.17 Гроцка или непосредно у канцеларији писарнице Правно-кадровске службе Дома здравља.

Пријаве поднете мимо означеног рока и без потпуне документације неће се узимати у разматрање.

Како достављену документацију подносиоца молби на објављене конкурсе не враћамо кандидатима, иста не мора бити оверена.

Одлука о избору кандидата на расписани конкурс,биће објављена на огласној табли Дома здравља Гроцка и на сајту Дома здравља Гроцка, а информације се могу добити у Правно-кадровској служби Дома здравља Гроцка.

**IV**

Оглас објавити на веб сајту Министарства здравља РС и сајту Дома здравља Гроцка.

**V**

Одлуку доставити Националној служби за запошљавање ради објављивања огласа у огласним новинама Националне службе за запошљавање „Послови“.

 Директор

 с.р. др Небојша Благојевић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_